ddrg/super_eurlex huggingface dataset:
Uredba Komisije (ES) št. 2389/94

z dne 30. septembra 1994

o spremembi Uredbe (ES) št. 1431/94 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 774/94 z dne 29. marca 1994 o odpiranju in določitvi upravljanja nekaterih tarifnih kvot Skupnosti za visokokakovostno goveje meso in za prašičje meso, perutninsko meso, pšenico in soržico ter otrobe in druge ostanke [1] in zlasti člena 7 Uredbe,

ob upoštevanju Uredbe Sveta (EGS) št. 2777/75 iz oktobra 1975 o skupni ureditvi trga za perutninsko meso [2], kakor je bila nazadnje spremenjena z Uredbo Komisije (EGS) št. 1574/93 [3], in zlasti člena 15 Uredbe,

ker Uredba Komisije (ES) št. 1431/94 [4] določa podrobna pravila za uporabo uvoznega sistema, določenega v Uredbi (ES) št. 774/94, v sektorju perutninskega mesa;

ker je treba za preprečitev špekulacij prilagoditi pogoje za pridobitev dostopa do sistema;

ker je treba na podlagi pridobljenih izkušenj obdobje, v katerem morajo biti vložena potrdila o dovoljenjih, prenesti za en mesec naprej, tako da se lahko kvote izkoristijo od začetka vsakega obdobja namesto od konca prvega meseca vsakega obdobja, kakor velja zdaj;

ker mora biti znano poreklo proizvodov, uvoženih na podlagi Uredbe (ES) št. 1431/94;

ker je treba te določbe uvesti čim hitreje, čeprav se nekaterih ukrepov morda ne bo takoj uporabljalo;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (ES) št. 1431/94 se spremeni:

1. člen 3(a) se nadomesti z naslednjim:

"(a) Vlagatelji za uvozna dovoljenja morajo biti fizične ali pravne osebe, ki lahko ob predložitvi zahtevkov zadovoljivo dokažejo pristojnim organom držav članic, da so v dveh koledarskih letih pred letom, v katerem je predložen zahtevek za dovoljenje, uvozili ali izvozili najmanj 25 ton (mase proizvoda) proizvodov, ki se uvrščajo pod tarifno oznako KN 0207, 160231 ali 160239. Vendar so maloprodajna podjetja ali restavracije, ki prodajajo njihove proizvode končnim potrošnikom, izvzete iz ugodnosti tega sistema.";

2. prvi pododstavek člena 4(1) se nadomesti z naslednjim:

"1. Zahtevki za dovoljenja se lahko predložijo le prvih 10 dni v mesecu pred vsakim obdobjem, določenim v členu 2.";

3. Priloga III k Uredbi (ES) št. 1431/94 se nadomesti s Prilogo k tej uredbi.

Člen 2

Ta uredba začne veljati 1. oktobra 1994.

Vendar pa se člen 1(2) uporablja od 1. marca 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. septembra 1994

Za Komisijo

René Steichen

Član Komisije

[1] UL L 91, 8.4.1994, str. 1.

[2] UL L 282, 1.11.1975, str. 77.

[3] UL L 152, 24.6.1993, str. 1.

[4] UL L 156, 23.6.1994, str. 9.

--------------------------------------------------

PRILOGA

PRILOGA III

Uporaba Uredbe (ES) št. 1431/94

+++++ TIFF +++++

--------------------------------------------------
Uredba Sveta (ESPJ, EGS, Euratom) št. 3163/94

z dne 19. decembra 1994

o spremembi Uredbe (Euratom, ESPJ, EGS) št. 549/69 o določitvi kategorij uradnikov in drugih uslužbencev Evropskih skupnosti, za katere se uporabljajo določbe člena 12, drugega odstavka člena 13 in člena 14 Protokola o privilegijih in imunitetah Skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti prvega odstavka člena 28 Pogodbe,

ob upoštevanju Protokola o privilegijih in imunitetah Evropskih skupnosti in zlasti člena 16 Protokola,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Računskega sodišča [3],

ob upoštevanju mnenja Sodišča [4],

ker je primerno razširiti uporabo Uredbe Sveta (Euratom, ESPJ, EGS) št. 549/69 z dne 25. marca 1969 o določitvi kategorij uradnikov in drugih uslužbencev Evropskih skupnosti, za katere se uporabljajo določbe člena 12, drugega odstavka člena 13 in člena 14 Protokola o privilegijih in imunitetah Skupnosti [5], na Evropski investicijski sklad z namenom, članom organov in zaposlenim v Evropskem investicijskem skladu glede na njihove delovne dolžnosti in odgovornosti ter poseben položaj zagotoviti iste privilegije, imunitete in ugodnosti,

SPREJEL NASLEDNJO UREDBO:

Člen 1

"Člen 4b

Privilegiji in imunitete iz člena 12, drugega odstavka člena 13 in iz člena 14 Protokola se pod enakimi pogoji in v enakih mejah, kot so določene v členih 1, 2 in 3 te uredbe, uporabljajo za:

- člane organov Evropskega investicijskega sklada pri opravljanju njihovih delovnih nalog v tej funkciji,

- zaposlene v Evropskem investicijskem skladu,

- osebe, ki od Evropskega investicijskega sklada prejemajo invalidsko, starostno ali družinsko pokojnino."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1994

Za Svet

Predsednik

K. Kinkel

[1] UL C 162, 14.6.1994, str. 9.

[2] UL C 323, 21.11.1994.

[3] UL C 291, 19.10.1994, str. 19.

[4] Mnenje dano 7. oktobra 1994 (še neobjavljeno v Uradnem listu).

[5] UL L 74, 27.3.1969, str. 1. Uredba, kakor je bila nazadnje spremenjena z Uredbo (Euratom, ESPJ, ES) št. 3607/93 (OJ L 332, 31.12.1993, str. 11).

--------------------------------------------------
Uredba Sveta (ES) št. 3294/94

z dne 22. decembra 1994

o spremembi Uredbe (EGS) št. 302/93 o ustanovitvi Evropskega centra za spremljanje drog in odvisnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je 8. februarja 1993 Svet sprejel Uredbo (EGS) št. 302/93 o ustanovitvi Evropskega centra za spremljanje drog in odvisnosti [3];

ker je treba uskladiti finančne določbe v zvezi z organi, ki jih je ustanovila Skupnost;

ker je treba člen 11 navedene uredbe, ki se nanaša na finančne določbe v zvezi s Centrom, spremeniti tako, da se upošteva ta potreba po uskladitvi;

ker je treba v skladu s členom 130 Finančne uredbe z dne 21. decembra 1977, ki velja za splošni proračun Evropskih skupnosti [4], pri sprejemanju notranjih finančnih pravil Centra v največji možni meri upoštevati določbe Finančne uredbe,

SPREJEL NASLEDNJO UREDBO:

Člen 1

"12. Po prejemu mnenja Računskega sodišča upravni odbor sprejme notranje finančne določbe, ki določajo zlasti podrobna pravila za pripravo in izvrševanje proračuna Centra."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1994

Za Svet

Predsednik

H. Seehofer

[1] UL C 225, 20.8.1993, str. 3.

[2] UL C 61, 28.2.1994, str. 241.

[3] UL L 36, 12.2.1993, str. 1.

[4] UL L 356, 31.12.1977, str. 1. Uredba, kakor je bila nazadnje spremenjena z Uredbo (ESPJ, ES, Euratom) št. 1923/94 (UL L 198, 30.7.1994, str. 4).

--------------------------------------------------
Uredba Komisije (ES) št. 852/94

z dne 15. aprila 1994

o spremembi Uredbe (EGS) št. 890/78 o podrobnih pravilih za certificiranje hmelja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti;

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3124/92 [2], in zlasti člena 2(5) Uredbe;

ker člen 8(1) in (2) Uredbe Sveta (EGS) št. 1784/77 z dne 19. julija 1977 v zvezi s certificiranjem hmelja [3], kakor je bila nazadnje spremenjena z Uredbo (EGS) št. 1987/93 [4], opredeljuje pogoje, po katerih se hmelj lahko meša glede na proizvode, ki so prometu; ker seveda mešanje, opravljeno v pivovarni za pivovarjevo lastno uporabo, s tem pravilom ni zajeto, ker ti proizvodi niso v prometu; ker za njih tudi velja odstopanje od člena 1(1)(e) Uredbe (EGS) št. 1784/77, ki jih izključuje iz postopka obveznega certificiranja, da ne bi neprimerno ovirali svobode delovanja pivovarjev pri njihovem poslu; ker bi bilo treba, da bi za proizvode, dobljene iz mešanic hmelja, preprečili vstop na trg, na embalaži teh proizvodov in na dokumentih, ki jih spremljajo, navesti to prepoved;

ker bi bilo zato treba spremeniti Uredbo Komisije št. 890/78 [5], kakor je bila nazadnje spremenjena z Uredbo (EGS) št. 2928/93 [6];

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

V točki (c) člena 10 Uredbe (EGS) št. 890/78 se doda naslednje besedilo:

"V primeru mešanic hmelja je treba na dokumente in embalažo vključiti naslednjo dodatno navedbo:

"Mešanica hmelja za lastno uporabo. Ne sme se tržiti"."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. aprila 1994

Za Komisijo

René Steichen

Član Komisije

[1] UL L 175, 4.8.1971, str. 1.

[2] UL L 313, 30.10.1992, str. 1.

[3] UL L 200, 8.8.1977, str. 1.

[4] UL L 182, 24.7.1993, str. 1.

[5] UL L 117, 29.4.1978, str. 43.

[6] UL L 265, 26.10.1993, str. 4.

--------------------------------------------------
Uredba Komisije (ES) št. 2813/94

z dne 18. novembra 1994

o spremembi Uredbe (EGS) št. 2837/93 o podrobnih pravilih za uporabo Uredbe Sveta (EGS) št. 2019/93 v zvezi z ohranjanjem oljčnih nasadov na tradicionalnih območjih pridelovanja oljk

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke v zvezi z nekaterimi kmetijskimi proizvodi [1], kakor je bila spremenjena z Uredbo Komisije (ES) št. 822/94 [2], in zlasti člena 11(2) Uredbe,

ker Uredba Komisije (EGS) št. 2837/93 z dne 18. oktobra 1993 [3], kakor je bila spremenjena z Uredbo (ES) št. 3499/93 [4], določa najmanjšo gostoto oljčnih dreves na neki površini, da je upravičena do pomoči;

ker izkušnje pri uporabi programa pomoči kažejo, da s to določbo ni bil dosežen cilj, da bi bile iz pomoči izključene površine, ki jih zaradi majhne gostote dreves ni mogoče šteti za prave oljčne nasade; ker je zato treba predvideti večjo najmanjšo gostoto dreves in urediti način njenega izračuna;

ker so ukrepi, ki jih predvideva ta uredba, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Člen 1(a) Uredbe (EGS) št. 2837/93 se nadomesti z naslednjim:

"(a) z najmanjšo gostoto 80 dreves na hektar. Gostota se izračuna za vsako parcelo gospodarstva, zasajeno z oljčnimi drevesi;"

.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. novembra 1994

Za Komisijo

René Steichen

Član Komisije

[1] UL L 184, 27.7.1993, str. 1.

[2] UL L 95, 14.4.1994, str. 1.

[3] UL L 260, 19.10.1993, str. 5.

[4] UL L 319, 21.12.1993, str. 22.

--------------------------------------------------
Uredba Sveta (ES) št. 356/95

z dne 20. februarja 1995

o spremembah Uredbe (ES) št. 3286/94 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (STO)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je Svet z Uredbo (ES) št. 3286/94 [1] sprejel postopke Skupnosti za zagotovitev izvrševanja pravic Skupnosti po mednarodnih pravilih trgovanja;

ker je bila s členom 15(2) Uredbe (ES) št. 3286/94 razveljavljena Uredba Sveta (EGS) št. 2641/84 z 17. septembra 1984 o okrepitvi skupne trgovinske politike in zlasti zaščite pred nedovoljenimi trgovinskimi praksami [2];

ker se po členu 16(1) Uredbe (ES) št. 3286/94 ta uporablja za postopke, uvedene po 1. januarju 1995;

ker je zato primerno spremeniti člena 15(2) in 16(1) Uredbe (ES) št. 3286/94, da se jasno navede, da se Uredba (ES) št. 3286/94 uporablja tudi za postopke, ki so bili 1. januarja 1995 v teku, vendar pa so bili v zvezi z njimi postopki preverjanja s strani Skupnosti končani,

SPREJEL NASLEDNJO UREDBO:

Člen 1

Uredba (ES) št. 3286/94 se spremeni kakor sledi:

1. Člen 15(2) se nadomesti z naslednjim:

"2. Uredba (EGS) št. 2641/84 se razveljavi. Kjer je potrebno, se sklicevanja na razveljavljeno uredbo se razumejo kot sklicevanja na to uredbo."

2. Člen 16 se nadomesti z naslednjim:

"Člen 16

Začetek veljavnosti

Ta uredba začne veljati 1. januarja 1995.

Uporablja se za postopke, uvedene po tem datumu, pa tudi za postopke, ki so na ta datum v teku in v zvezi s katerimi so bili postopki preverjanja s strani Skupnosti končani."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 1995

Za Svet

Predsednik

E. Alphandéry

[1] UL L 349, 31.12.1994, str. 71.

[2] UL L 252, 29.9.1984, str. 1. Uredba, kakor je bila nazadnje spremenjena z Uredbo (ES) št. 522/94 (UL L 66, 10.3.1994, str. 10).

--------------------------------------------------
UREDBA KOMISIJE (ES) št. 1244/95

z dne 31. maja 1995

o spremembi Uredbe (ES) št. 1431/94 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 774/94 z dne 29. marca 1994 o odpiranju in določitvi upravljanja nekaterih tarifnih kvot Skupnosti za visokokakovostno govedino in za prašičje meso, perutninsko meso, pšenico in soržico ter otrobe in druge ostanke1 in zlasti člena 7 Uredbe,

ob upoštevanju Uredbe Sveta (ES) št. 3290/94 z dne 22. decembra 1994 o prilagoditvah in prehodnih ukrepih v kmetijskem sektorju za uporabo sporazumov, sklenjenih med urugvajskim krogom večstranskih trgovinskih pogajanj2, in zlasti člena 3(1) Uredbe,

ker Uredba Komisije (ES) št. 1431/943, kakor je bila nazadnje spremenjena z Uredbo (ES) št. 406/954, določa podrobna pravila za uvozne režime v sektorju perutninskega mesa, določene v Uredbi (ES) št. 774/94;

ker je Sporazum o kmetijstvu, sklenjen v okviru urugvajskega kroga večstranskih trgovinskih pogajanj in potrjen z Odločbo Sveta 94/800/ES5, odpravil uvozne prelevmane in določil samo carino skupne carinske tarife; ker se mora Uredba (ES) št. 1431/94 zato ustrezno prilagoditi;

ker se morajo, zaradi preprečitve špekulacij in na podlagi pridobljenih izkušenj, dobljenih predvsem z velikim številom vlagateljev, spremeniti pogoji za pridobitev dostopa do sistema, da bi se izključili izvajalci, ki nimajo namena uporabiti teh potrdil za zadovoljitev svojih lastnih potreb;

ker Upravljalni odbor za perutninsko meso in jajca ni dal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (ES) št. 1431/94 se spremeni:

1. točka (a) člena 3 se nadomesti z naslednjim besedilom:

"(a) Vlagatelji za uvozna dovoljenja morajo biti fizične ali pravne osebe, ki lahko ob predložitvi zahtevkov pristojnim organom držav članic zadovoljivo dokažejo, da so v vsakem od predhodnih dveh let pred letom, v katerem je vložen zahtevek za dovoljenje, uvozili ne manj kakor 80 ton (masa proizvoda) proizvodov, ki spadajo pod oznako KN 0207, 1602 31 ali 1602 39. Vendar so maloprodajna podjetja ali restavracije, ki prodajajo svoje proizvode končnim potrošnikom, izvzete iz ugodnosti tega sistema.";

2. v prilogah I, II in III se beseda "prelevman" zamenja s "carina skupne carinske tarife".

Člen 2

Ta uredba začne veljati 1. junija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. maja 1995

Za Komisijo

Franz FISCHLER

Član Komisije

1 UL L 91, 8.4.1994, str. 1.

2 UL L 349, 31.12.1994, str. 105.

3 UL L 156, 23.6.1994, str. 9.

4 UL L 44, 28.2.1995, str. 10.

5 UL L 336, 23.12.1994, str. 1.
Uredba Sveta (ES) št. 1366/95

z dne 12. junija 1995

o dopolnitvi Uredbe (EGS) št. 3906/89 z namenom razširiti gospodarsko pomoč na Hrvaško

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba (EGS) št. 3906/89 [3] ureja dajanje pomoči gospodarske in humanitarne narave za podporo procesu gospodarske in družbene reforme v nekaterih državah Srednje in Vzhodne Evrope;

ker Priloga k tej uredbi navaja države, ki lahko prejemajo tako pomoč;

ker je treba, ob upoštevanju neodvisnosti Hrvaške, to državo dodati v seznam prejemnic, zato da lahko prejema pomoč v skladu z Uredbo (EGS) št. 3906/89;

ker se lahko šteje, da so izpolnjeni pogoji, potrebni za vključitev Hrvaške med države koristnice pomoči,

SPREJEL NASLEDNJO UREDBO:

Člen 1

V seznam v Prilogi k Uredbi (EGS) št. 3906/89 se doda naslednja država: "Hrvaška".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 12. junija 1995

Za Svet

Predsednik

H. de Charette

[1] UL C 360, 17.12.1994, str. 21.

[2] UL C 126, 22.5.1995.

[3] UL L 357, 23.12.1989, str. 11. Uredba, kakor je bila nazadnje spremenjena z Uredbo (EGS) št. 1764/93 (UL L 162, 30.6.1993, str. 1).

--------------------------------------------------
Uredba Komisije (ES) št. 2739/95

z dne 28. novembra 1995

o spremembi Uredbe (ES) št. 1370/95 o podrobnih pravilih za izvajanje sistema izvoznih dovoljenj v sektorju prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Aktom o pristopu Avstrije, Finske in Švedske in z Uredbo (ES) št. 3290/94 [2], in zlasti členov 8(2) in 13(12) Uredbe,

ker Uredba Komisije (ES) št. 1370/95 [3] določa podrobna pravila za izvajanje sistema izvoznih dovoljenj v sektorju prašičjega mesa;

ker je treba rok za predložitev zahtevkov, ki traja od ponedeljka do srede, podaljšati za en dan, kadar so to dela prosti dnevi za pristojne organe države članice, da se izvoznikom zagotovijo enake možnosti dostopa do izvoznih dovoljenj;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Uredba (ES) št. 1370/95 se spremeni:

1. členu 3(1) se doda naslednji pododstavek:

"Vendar pa se lahko zahtevke, kadar so navedeni trije dnevi za pristojne organe države članice dela prosti dnevi, v zadevni državi članici predloži v četrtek po navedenem roku.";

2. uvodni stavek člena 7(1) se nadomesti z naslednjim besedilom:

"1. Države članice Komisiji poročajo vsako sredo od 13h, ali, če se uporablja drugi pododstavek člena 3(1), vsak četrtek od 13h po faksu za poprejšnje obdobje:";

3. v Prilogi II se besede "od ponedeljka … do srede … črtajo".

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. novembra 1995

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 133, 17.6.1995, str. 9.

--------------------------------------------------
Uredba Komisije (ES) št. 1948/94

z dne 7. avgusta 1995

o določitvi posebnih ukrepov za uporabo Uredbe (ES) št. 974/95 v sektorju oljčnega olja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3290/94 z dne 22. decembra 1994 o prilagoditvah in prehodnih ureditvah, ki so v kmetijskem sektorju potrebni za izvajanje sporazumov, sklenjenih v okviru urugvajskega kroga večstranskih trgovinskih pogajanj [1], in zlasti člena 3(1) Uredbe,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [2], kakor je bila nazadnje spremenjena z Aktom o pristopu Avstrije, Finske in Švedske in z Uredbo (ES) št. 3290/94,

ob upoštevanju Uredbe Sveta (EGS) št. 1650/86 z dne 26. maja 1986 o nadomestilih in prelevmanih, ki se uporabljajo za izvoz oljčnega olja [3],

ker Uredba Komisije (ES) št. 974/95 z dne 28. aprila 1995 o nekaterih prehodnih ukrepih, ki so potrebni za izvajanje Sporazuma iz urugvajskega kroga [4], določa pravila za zagotovitev usklajenega prehoda med sistemom, ki je obstajal pred začetkom veljavnosti zgoraj navedenega sporazuma, in sistemom, ki obstaja od tega datuma, zlasti v zvezi z izdajo izvoznih dovoljenj za količine, ki ustrezajo običajni prodaji v zadevnem obdobju;

ker je za zagotovitev skladnosti z zadevnimi pravili glede količin oljčnega olja treba omejiti izdajo izvoznih dovoljenj na količine, ki so dodeljene po stalnem razpisu iz Uredbe Komisije (ES) št. 2517/94 [5];

ker so ukrepi določeni s to uredbo v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

V sektorju oljčnega olja se dovoljenja iz člena 1(1) Uredbe (ES) št. 974/95 (v nadaljnjem besedilu "začasna dovoljenja") izdajo samo za količine proizvodov, ki so dodeljene po stalnem razpisu iz Uredbe (ES) št. 2517/94.

Člen 2

1. Zainteresirane stranke oddajo ponudbe po 1. septembru 1995 in v njih navedejo, ali se nanašajo na zahtevek za prehodno potrdilo.

2. Sporočilo o ponudbah iz člena 5(5) Uredbe (ES) št. 2517/94 posebej navaja tiste ponudbe, ki se nanašajo na zahtevke za začasna dovoljenja.

Člen 3

Kadar bi dodelitev določenim ponudnikom, katerih ponudbe, ki se nanašajo na zahtevke za začasna dovoljenja, so za zneske, ki so enaki ali nižji od najvišjega zneska izvoznega nadomestila, določenega v skladu s členom 6(1) Uredbe (ES) št. 2517/94, bi pomenile preseganje mejne količine iz člena 1(1) Uredbe (ES) št. 974/95, se za te ponudbe določi najvišja količina v skladu s členom 6(2) Uredbe (ES) št. 2517/94 in se posel dodeli v skladu s členom 7 navedene uredbe.

Člen 4

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. septembra 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. avgusta 1995

Za Komisijo

Martin Bangemann

Član Komisije

[1] UL L 349, 31.12.1994, str. 105.

[2] UL 172, 30.9.1966, str. 3026/66.

[3] UL L 145, 30.5.1986, str. 8.

[4] UL L 97, 29.4.1995, str. 66.

[5] UL L 268, 19.10.1994, str. 3.

--------------------------------------------------